CELEX: 32021R0718
Language: lv
Date: 2021-04-30 00:00:00
Title: Komisijas Īstenošanas regula (ES) 2021/718 (2021. gada 30. aprīlis), ar ko attiecībā uz dimetilglicīna nātrija sāls (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) Nr. 371/2011 (Dokuments attiecas uz EEZ)

3.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 151/10
               
            
         KOMISIJAS ĪSTENOŠANAS REGULA (ES) 2021/718
         (2021. gada 30. aprīlis),
         ar ko attiecībā uz dimetilglicīna nātrija sāls (izmanto par dzīvnieku barības piedevu) atļaujas turētāja nosaukumu groza Īstenošanas regulu (ES) Nr. 371/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Uzņēmums Taminco BVBA saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosina Komisijas Īstenošanas regulā (ES) Nr. 371/2011 (2) mainīt atļaujas turētāja nosaukumu. Pieteikuma iesniedzējs apgalvo, ka Beļģija ir reformējusi Uzņēmumu un apvienību kodeksu (“Wetboek van Vennootschappen en Verenigingen”), attiecībā uz visiem attiecīgajiem Beļģijas tiesību subjektiem ieviešot pārmaiņas. Tiesību akti grozīti arī tā, ka Taminco uzņēmējdarbībā izmantotais uzņēmuma veids “besloten vennootschap met beperkte aansprakelijkheid” (“BVBA”) ir pārveidots par “besloten vennootschap” (“BV”). Uzņēmums joprojām ir sabiedrība ar ierobežotu atbildību, ko reglamentē Beļģijas tiesību akti. Tas nozīmē, ka no 2021. gada 1. janvāra uzņēmums Taminco tirgosies kā “Taminco BV”. Pieteikumam bija pievienoti attiecīgie pamatojošie dati.
                  
               
                     (3)
                  
                  
                     Ierosinātā atļaujas nosacījumu maiņa ir tikai administratīva, tāpēc attiecīgo piedevu no jauna vērtēt nav nepieciešams. Par pieteikumu tika informēta Eiropas Pārtikas nekaitīguma iestāde.
                  
               
                     (4)
                  
                  
                     Lai pieteikuma iesniedzējs tirdzniecības tiesības varētu izmantot ar nosaukumu Taminco BV, jāmaina atļaujas nosacījumi.
                  
               
                     (5)
                  
                  
                     Tāpēc Īstenošanas regula (ES) Nr. 371/2011 būtu attiecīgi jāgroza.
                  
               
                     (6)
                  
                  
                     Nekaitīguma apsvērumi neliek grozījumu, kas ar šo regulu izdarīts Īstenošanas regulā (ES) Nr. 371/2011, piemērot nekavējoties, tāpēc ir lietderīgi paredzēt pārejas laiku, kurā varētu izlietot esošos krājumus.
                  
               
                     (7)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 371/2011 grozījumi
            Īstenošanas regulu (ES) Nr. 371/2011 groza šādi:
            
                        (1)
                     
                     
                        virsrakstā tekstu “atļaujas turētājs Taminco N.V.” aizstāj ar tekstu “atļaujas turētājs Taminco BV”;
                     
                  
                        (2)
                     
                     
                        pielikuma otrajā slejā “Atļaujas turētāja nosaukums” tekstu “Taminco BVBA” aizstāj ar tekstu “Taminco BV”.
                     
                  
         
            2. pants
            Pārejas pasākumi
            Esošos piedevas krājumus, kuri atbilst noteikumiem, ko piemēroja pirms šīs regulas spēkā stāšanās datuma, joprojām drīkst laist tirgū un lietot, līdz šie krājumi beidzas.
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 30. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) Nr. 371/2011 (2011. gada 15. aprīlis) par dimetilglicīna nātrija sāls izmantošanu kā barības piedevu cāļu nobarošanai (atļaujas turētājs “Taminco N.V.”) (OV L 102, 16.4.2011., 6. lpp.).